4. ΠΡΟΕΔΡΙΚΟ ΔΙΑΤΑΓΜΑ υπ΄ αριθ. 191 της 4/10 Ιουλ. 1996 (ΦΕΚ Α΄154) Τροποποίηση των διατάξεων του Π.Δ. 381/1989 «Οργανισμός του Υπουργείου Βιομηχανίας, Ενέργειας και Τεχνολογίας»  (ΦΕΚ Α' 168). Έχοντας υπόψη: 1.Τις διατάξεις: α. Της παραγράφου 5 του άρθρου 24 και του άρθρου 29Ατου Ν. 1558/1985 (ΦΕΚ 137Α) «Κυβέρνηση και Κυβερνητικά Όργανα» το οποίο προστέθηκε στο νόμο αυτό με το άρθρο 27 του Ν. 2081/1992 (ΦΕΚ 154 Α). β. Της παραγράφου 15 του άρθρου 36 του Ν. 2190/ 1994 «Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης» (ΦΕΚ 28Α"). 2.Την αριθ. 13/1996 απόφαση του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Καθορισμός αρμοδιοτήτων του Υφυπουργού Εσωτερικών, Δημόσιας Διοίκησης και Αποκέντρωσης, Γεωργίου Μοραΐτη» (ΦΕΚ 137 Β"). 3.Το γεγονός ότι από τις προτεινόμενες διατάξεις προκαλείται ετήσια δαπάνη ποσού δρχ. 224.000 που θα καλυφθεί από τις πιστώσεις του προϋπολογισμού του Υπουργείου Ανάπτυξης και συγκεκριμένα από τους ΚΑΕ της κατηγορίας 0.200. 4.Την υπ' αριθ. 192/1996 γνωμοδότηση του Συμβουλίου της Επικρατείας μετά από πρόταση των Υπουργών Οικονομικών και Ανάπτυξης και του Υφυπουργού Δημόσιας Διοίκησης και Αποκέντρωσης, αποφασίζουμε: Άρθρ.1.-Στο Υπουργείο Ανάπτυξης συνιστώνται τα ακόλουθα Αυτοτελή Τμήματα: α. Αυτοτελές Τμήμα Διαχείρισης Προγραμμάτων της Ευρωπαϊκής Ένωσης. β. Αυτοτελές Τμήμα Διαχείρισης Ειδικών Λογαριασμών. Άρθρ.2.-(Προστίθενται περιπτ. κ΄ και κα΄ στο τέλος της παρ. 1 άρθρ. 1 Π.Δ. 381/1989 ,ΦΕΚ Α΄168, ανωτ. σελ. 30,11). Σελ. 773,04 Τεύχος 1431 Σελ. 4 Αυτοτελές Τμήμα Διαχείρισης Προγραμμάτων της Ευρωπαϊκής Ένωσης Αρμοδιότητες Άρθρ.3.-Το Αυτοτελές Τμήμα Διαχείρισης Προγραμμάτων της Ευρωπαϊκής Ένωσης ασκεί τις αρμοδιότητες που ανάγονται στα ακόλουθα θέματα: α. Συντονίζει σε επίπεδο διοίκησης και εξασφαλίζει τους απαραίτητους όρους και προϋποθέσεις του ΚΠΣ. β. Διαμορφώνει προτάσεις για την υλοποίηση του ΚΠΣ και για διαρθρωτικές παρεμβάσεις κατά την εφαρμογή του. γ. Παρακολουθεί την υλοποίηση όλων των προγραμμάτων από λειτουργική, οικονομική και διοικητική άποψη. δ. Εισηγείται και συντονίζει τις διαδικασίες σχεδιασμού εξειδίκευσης προκήρυξης και αξιολόγησης των προτάσεων για έργα που υποβάλλονται στο  πλαίσιο των διαρθρωτικών προγραμμάτων. ε. Καταρτίζει τις υπουργικές αποφάσεις και τις αντίστοιχες συμβάσεις ανάθεσης των προς ένταξη έργων καθώς και τις αποφάσεις συγκρότησης συμβουλίων, επιτροπών και ομάδων εργασίας σχετικών με τις αρμοδιότητες του τμήματος και τις κοινοποιεί στη Δ/νση Οργάνωσης. στ. Παρακολουθεί τη φυσική  και οικονομική πρόοδο όλων των προγραμμάτων και εισηγείται σχετικά μέτρα και διαδικασίες. ξ. Φροντίζει για τη σύνταξη χρηματοδοτικών πινάκων και εκθέσεων προόδου όλων των προγραμμάτων καθώς και για την κατάρτιση των σχετικών δεικτών παρακολούθησης. 13.Ξ.βα.4 Υπουργείο Ανάπτυξης η. Συνεργάζεται με τις αρμόδιες υπηρεσίες του ΥΠΕΘΟ και της Ευρωπαϊκής Ένωσης για την ταχύτερη και αρτιότερη εκτέλεση και αξιολόγηση των προγραμμάτων και υποστηρίζει τη λειτουργία των Επιτροπών Παρακολούθησης των Προγραμμάτων. θ. Ασκεί οποιαδήποτε άλλη σχετική αρμοδιότητα ανατεθεί στο τμήμα μετά από απόφαση του Υπουργού Ανάπτυξης· Αυτοτελές Τμήμα Διαχείρισης  Ειδικών Λογαριασμών Αρμοδιότητες Άρθρ.4.-Το Αυτοτελές Τμήμα Διαχείρισης Ειδικών Λογαριασμών ασκεί τις αρμοδιότητες που ανάγονται στα ακόλουθα θέματα: Συνεργάζεται με τις αρμόδιες υπηρεσίες του ΥΠΕΘΟ και της Επιτροπής της Ευρωπαϊκής Ένωσης για την έγκαιρη εκταμίευση των λογαριασμών από τις πηγές τους. Καταρτίζει τις απαραίτητες αποφάσεις και διοικητικές πράξεις για την υλοποίηση των διαδικασιών εκταμίευσης. Μεριμνά για τη σύσταση και τη λειτουργία των Γραμματειών των Ειδικών Λογαριασμών, κατευθύνει και εποπτεύει τη λειτουργία τους. Προϊστάμενοι Άρθρ.5.-1.Προϊστάμενος του Αυτοτελούς Τμήματος Διαχείρισης Κοινοτικών Προγραμμάτων τοποθετείται σύμφωνα με τις διατάξεις του άρθρου 36 του Ν. 2190/1994, υπάλληλος των κλάδων ΠΕ1 Μηχανικών, ή ΠΕ3 Χημικών - Γεωλόγων, ή ΠΕ5 Γεωπόνων - Δασολόγων ή ΠΕ6 Διοικητικών - Οικονομικών. 2.Προϊστάμενος του Αυτοτελούς Τμήματος Διαχείρισης Ειδικών Λογαριασμών τοποθετείται σύμφωνα με τις διατάξεις του άρθρου 36 του Ν. 2190/1994 υπάλληλος του κλάδου ΠΕ6 Διοικητικών - Οικονομικών. Έναρξη ισχύος Άρθρ.6.-Η ισχύς του παρόντος Διατάγματος αρχίζει από τη δημοσίευση  του στην Εφημερίδα της  Κυβερνήσεως.